**Andrew Jacob Kozek** (s. 26. toukokuuta 1986 Revelstoke, Brittiläinen Kolumbia, Kanada) on kanadalainen jääkiekkoilija. Hän on pelipaikaltaan vasen laitahyökkääjä, mutta Kozek osaa pelata myös keskellä. Hän on pelannut ammattilaisurallaan myös AHL:ssä, Japanissa, Saksassa, Suomessa ja Ruotsissa.

Ura
---

Kozek pelasi vuosina 2003–2005 BCHL-junioriliigan Surrey Eaglesissa. Kaudella 2004–2005 hän jakoi tehoilla 48+49=97 koko liigan maalipörssin voiton Salmon Arm Silverbacksin Ryan Duncanin kanssa ja sijoittui pistepörssissä toiseksi edellään vain Williams Lake TimberWolvesin Les Reaney. Kozek voitti myös BCHL:n pudotuspelien maalipörssin 19 osumallaan. Hän voitti kauden päätteeksi liigan mestaruuden.

Atlanta Thrashers varasi Kozekin toisella kierroksella 53. pelaajana NHL:n varaustilaisuudessa 2005. Vuodet 2005–2009 hän kävi Pohjois-Dakotan yliopistoa. Kozek voitti *Freshman -vuotensa* 2005–2006 päätteeksi WCHA:n mestaruuden. *Junior -vuotenaan* 2007–2008 hän jakoi 18 osumallaan UND:n sisäisen maalipörssin voiton T. J. Oshien ja Ryan Duncanin kanssa. He jakoivat koko WCHA:n maalipörssin neljännen sijan kolmen muun pelaajan kanssa. Viimeisen yliopistokautensa 2008–2009 päätteeksi, maaliskuussa 2009 Kozek siirtyi amatööritry-out -sopimuksella AHL-joukkue Chicago Wolvesin vahvuuteen. Hän teki siellä viidessä runkosarjaottelussa kaksi maalia.

Kesäkuussa 2009 Kozek teki kaksivuotisen tulokassopimuksen Atlanta Thrashersin kanssa. Hän pelasi kauden 2009–2010 kokonaan Chicago Wolvesin AHL-joukkueessa, jossa tulokaskausi toi 69 runkosarjaottelussa tehot 12+11=23 ja seitsemässä playoff-ottelussa yhden syöttöpisteen. Syksyn 2010 harjoitusleiri Kozekilta jäi väliin ns. urheilijan tyrän vuoksi. Hän aloitti kuntouduttuaan kautensa Wolvesissa, mutta maaliskuussa 2011 Thrashers lainasi Kozekin kuitenkin loppukaudeksi toiseen AHL-seuraan, Hershey Bearsiin. Washington Capitals puolestaan lainasi Bearsista Wolvesiin Josh Godfreyn.

Kaudeksi 2011–2012 Kozek siirtyi Aasian liigan japanilaisjoukkue Nikkō Ice Bucksiin. Hän oli joukkueen paras maalintekijä 27 osumallaan, joilla Kozek sijoittui koko liigan maalipörssissä kolmanneksi. Hän eteni Ice Bucksin kanssa aina ALIH:n finaaleihin saakka, mutta mestaruuden vei kuitenkin Oji Eagles otteluvoitoin 3-1. Kaudeksi 2012–2013 Kozek siirtyi vuoden mittaisella sopimuksella Itävallan Erste Bank Eishockey Ligan Dornbirner EC:hen. Hän voitti tehoilla 38+20=58 koko liigan maalipörssin ja jakoi pistepörssin neljännen sijan Klagenfurter AC:n Jamie Lundmarkin kanssa. Kozekin maalimäärä on Dornbirnin pääsarjahistorian korkein yhden kauden runkosarjassa. Kaudeksi 2013–2014 hän siirtyi jatkamaan EBEL-uraansa vuoden mittaisella sopimuksella EHC Linzin riveihin. Kozek oli 26 osumallaan joukkueen toiseksi paras maalintekijä Brian Leblerin jälkeen. Hän sijoittui koko liigan maalipörssissä kuudenneksi. Maaliskuussa 2014 Kozek teki Linzin kanssa kaksivuotisen jatkosopimuksen.

Kozek sijoittui kaudella 2014–2015 tehoilla 32+23=55 koko EBEL:n pistepörssissä toiseksi edellään vain Fehérvár AV19:n Andrew Sarauer. Pudotuspeleissä hän oli Linzin paras maalintekijä kahdeksalla osumallaan. Kaudella 2015–2016 Kozek voitti koko EBEL:n maalipörssin ja jakoi pistepörssin voiton EC Salzburgin John Hughesin kanssa tehoilla 40+26=66. Hän teki Linzin seurahistorian yhden kauden runkosarjan maaliennätyksen. Koko Itävallan pääsarjatason historiassa 40 maalin rajan yhden kauden aikana on aiemmin rikkonut vain neljä pelaajaa. Kozek oli Linzin paras maalintekijä myös Mestarien liigassa neljällä osumallaan. Kaudeksi 2016–2017 hän siirtyi vuoden mittaisella sopimuksella Saksan DEL-liigan Nürnberg Ice Tigersiin. Kozek oli 16 osumallaan joukkueen kolmanneksi paras maalintekijä kolmen muun pelaajan kanssa.

Marraskuussa 2017 Kozek siirtyi loppukauden 2017–2018 kattavalla ja joulutaukoon asti kestävän koeajan sisältävällä sopimuksella SM-liigajoukkue Vaasan Sportiin oltuaan alkukauden ilman sopimusta. Hän pelasi seitsemän ottelua tehden kaksi maalia. Kozek ei ollut joukkueen kokoonpanossa enää neljässä viimeisimmässä ottelussa ennen kuin hänen koeaikansa lopulta purettiin jo ennen joulutaukoa. Samalla Kozekin kerrottiin siirtyvän kuukauden mittaisella try-out -sopimuksella Ruotsin SHL-liigan Mora IK:hon. Hän pelasi siellä neljä ottelua tehden yhden maalin, kunnes tammikuussa 2018 Kozek palasi EBEL:ään ja siirtyi loppukauden sopimuksella Klagenfurter AC:hen. Maaliskuussa hän teki joukkueen kanssa vuoden mittaisen jatkosopimuksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2003–2004 | Surrey Eagles | BCHL | 58 | 19 | 22 | 41 | 67 | 13 | 7 | 4 | 11 | 10 |
| 2004–2005 | Surrey Eagles | BCHL | 60 | 48 | 49 | 97 | 81 | 26 | 19 | 10 | 29 | 49 |
| 2005–2006 | Univ. of North Dakota | WCHA | 46 | 7 | 6 | 13 | 22 | – | – | – | – | – |
| 2006–2007 | Univ. of North Dakota | WCHA | 41 | 5 | 6 | 11 | 12 | – | – | – | – | – |
| 2007–2008 | Univ. of North Dakota | WCHA | 42 | 18 | 3 | 21 | 18 | – | – | – | – | – |
| 2008–2009 | Univ. of North Dakota | WCHA | 38 | 8 | 12 | 20 | 42 | – | – | – | – | – |
|  | Chicago Wolves | AHL | 5 | 2 | 0 | 2 | 2 | – | – | – | – | – |
| 2009–2010 | Chicago Wolves | AHL | 69 | 12 | 11 | 23 | 36 | 7 | 0 | 1 | 1 | 0 |
| 2010–2011 | Chicago Wolves | AHL | 57 | 7 | 5 | 12 | 43 | – | – | – | – | – |
|  | Hershey Bears | AHL | 14 | 4 | 4 | 8 | 2 | 6 | 1 | 1 | 2 | 7 |
| 2011–2012 | Nikkō Ice Bucks | ALIH | 36 | 27 | 13 | 40 | 76 | 9 | 3 | 2 | 5 | 24 |
| 2012–2013 | Dornbirner EC | EBEL | 54 | 38 | 20 | 58 | 52 | – | – | – | – | – |
| 2013–2014 | EHC Linz | EBEL | 54 | 26 | 12 | 38 | 34 | 7 | 4 | 0 | 4 | 27 |
| 2014–2015 | EHC Linz | EBEL | 54 | 32 | 23 | 55 | 52 | 12 | 8 | 1 | 9 | 2 |
| 2015–2016 | EHC Linz | EBEL | 52 | 40 | 26 | 66 | 31 | 12 | 5 | 4 | 9 | 37 |
| 2016–2017 | Nürnberg Ice Tigers | DEL | 50 | 16 | 12 | 28 | 45 | 4 | 0 | 0 | 0 | 2 |
| 2017–2018 | Sport | SM-liiga | 7 | 2 | 0 | 2 | 4 | – | – | – | – | – |
|  | Mora IK | SHL | 4 | 1 | 0 | 1 | 2 | – | – | – | – | – |
|  | Klagenfurter AC | EBEL | 10 | 8 | 1 | 9 | 20 | 6 | 2 | 1 | 3 | 2 |
| 2018–2019 | Klagenfurter AC | EBEL | 42 | 18 | 9 | 27 | 22 | 15 | 7 | 7 | 14 | 16 |
| 2019–2020 | Klagenfurter AC | EBEL | 47 | 17 | 7 | 24 | 47 | 3 | 4 | 1 | 5 | 0 |
| 2020–2011 | EHC Linz | ICEHL | 38 | 6 | 4 | 10 | 12 | – | – | – | – | – |
|  | Ravensburg Towerstars | DEL2 | 15 | 5 | 5 | 10 | 8 | – | – | – | – | – |
| 7 kautta | yhteensä | EBEL/ICEHL | 351 | 185 | 102 | 287 | 270 | 55 | 30 | 14 | 44 | 84 |
| 3 kautta | yhteensä | AHL | 145 | 25 | 20 | 45 | 83 | 13 | 1 | 2 | 3 | 7 |
| 1 kausi | yhteensä | DEL | 50 | 16 | 12 | 28 | 45 | 4 | 0 | 0 | 0 | 2 |
| 1 kausi | yhteensä | ALIH | 36 | 27 | 13 | 40 | 76 | 9 | 3 | 2 | 5 | 24 |
| 1 kausi | yhteensä | SM-liiga | 7 | 2 | 0 | 2 | 4 | – | – | – | – | – |
| 1 kausi | yhteensä | SHL | 4 | 1 | 0 | 1 | 2 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Andrew Kozek**.
* Andrew Kozek The Internet Hockey Databasessa (englanniksi)
* Andrew Kozek *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Andrew Kozek *Elite Prospects*. Everysport Media Group AB.  (englanniksi)
2. ↑  Andrew Kozek The Internet Hockey Databasessa (englanniksi)
3. ↑  Wolves Ink Kozek *oursportscentral.com*.  31.3.2009. OurSports Central. Viitattu 12.11.2017. (englanniksi)
4. ↑  Elliott Schlossman, Brad: Kozek Signs With Thrashers *undhockey.arevoices.com*.  9.6.2009. University of North Dakota Hockey.  Arkistoitu 13.11.2017. Viitattu 12.11.2017. (englanniksi)
5. ↑  Leone, Tim: Hershey Bears add forward depth with acquisition of Andrew Kozek *blog.pennlive.com*.  7.3.2011. PA Media Group. Viitattu 12.11.2017. (englanniksi)
6. ↑  Dornbirner EC – Eliteprospects.com (englanniksi)
7. ↑  EHC Linz – Eliteprospects.com (englanniksi)
8. ↑  Eliteprospects.com – All-Time Stats and Leaders from EBEL (englanniksi)
9. ↑  Ice Tigers holen Torjäger Andrew Kozek *facebook.com*.  20.4.2016. Nürnberg Ice Tigers Eishockey GmbH. Viitattu 12.11.2017. (saksaksi)
10. ↑  Ilman pelipaikkaa ollut Andrew Kozek Sportiin – "Hän on tehnyt Euroopassa kovaa tulosta" *Jatkoaika.com*.  9.11.2017. Jatkoaika r.y. Viitattu 12.11.2017.
11. ↑  Kozekin aika Sportissa jäi lyhyeksi – siirtyy seuraavaksi SHL:ään *Jatkoaika.com*.  14.12.2017. Jatkoaika r.y. Viitattu 14.12.2017.
12. ↑  Erikoinen matka jatkuu – Liigassakin piipahtanut hyökkääjä vaihtaa taas joukkuetta! *suomikiekko.com*.  7.1.2018. Nordic Sport Media. Viitattu 8.1.2018.
13. ↑  Andrew Kozek weiterhin in Rot-Weiß *kac.at*.  28.3.2018. EC-KAC Betriebs GmbH.  Arkistoitu 13.4.2018. Viitattu 13.4.2018. (saksaksi)